Document ID: /roh_data/filtered/Billingualer_Corpus_interleaved-de-rm.jsonl.gz/285

This is a text translated from German to Rumantsch Grischun.
Wirtschaftsstandort Graubünden stärken

Ein Hauptziel des Regierungsprogramms 1997-2000 besteht darin, den Wirtschaftsstandort Graubünden zu stärken. In diesem Zusammenhang nimmt die Regierung Kenntnis von den Leistungsaufträgen für das Wirtschaftsforum Graubünden und das KMU-Zentrum.

In den letzten Jahren sind verschiedene Massnahmen ergriffen worden, um den Wirtschaftsstandort Graubünden zu stärken. Dazu gehören das Wirtschaftsleitbild Graubünden, Gründung und Aufbau des Wirtschaftsforums Graubünden sowie des KMU-Zentrums an den Bündner Fachhochschulen HWT und HTA, die neuen Strukturen von Graubünden Ferien und der Bericht Wirtschaftsförderung 2001. Handlungsbedarf besteht u.a. in folgenden Bereichen: -

Es muss ein Standortmarketing auf professioneller Basis und nach einem strategischen Konzept betrieben werden.

- Es braucht eine effiziente Anlaufstelle für die Wirtschaft.

- Die Aktivitäten der verschiedenen Partner der Wirtschaftsförderung sollen mit Leistungsaufträgen koordiniert werden, um Doppelspurigkeiten vermeiden und Synergien schaffen zu können.

Innerhalb des Departements des Innern und der Volkswirtschaft konnte mittlerweile die Stelle eines Delegierten für Wirtschaftsförderung geschaffen und besetzt werden (vgl. Personelles).

Partner der kantonalen Wirtschaftsförderung sind insbesondere das KMU-Zentrum, das Wirtschaftsforum Graubünden, das Institut für Tourismus und Freizeit, Graubünden Ferien sowie die Wirtschaftsverbände. Soweit deren Aktivitäten vom Kanton unterstützt werden, sind sie mittels Leistungsaufträgen zu koordinieren. Solche liegen mittlerweile für das KMU-Zentrum und für das Wirtschaftsforum vor. Die Regierung nimmt von diesen Leistungsaufträgen Kenntnis und sichert den beiden Organisationen Kantonsbeiträge von insgesamt 725'000 Franken für die Jahre 1999 bis 2001 zu. Die Leistungsaufträge für Graubünden Ferien und das Institut Tourismus und Freizeit werden derzeit ausgearbeit.

Drogenkonsum soll entkriminalisiert werden

Gegenüber dem Bund nimmt die Regierung Stellung zu den Revisionsvorschlägen für das Betäubungsmittel-Gesetz und zu den Verordnungsänderungen zur besseren Kontrolle des Anbaus von Hanf und des Vertriebs von Hanfprodukten. Bei der Drogenkriminalität will man sich konsequenter auf den Handel konzentrieren, während reine Konsumenten weniger hart angefasst werden sollen. Als Schwerpunkt der Gesetzesrevision sollen die Strafbestimmungen (Art. 19 BetMG) überarbeitet werden, wobei der Bund verschiedene Varianten vorschlägt. Die Regierung unterstützt dabei jene, die den Konsum von Betäubungsmitteln und die Vorbereitungshandlungen für den eigenen Gebrauch nicht mehr bestrafen will. Zudem sollen abhängigen Kleinhändler, die bisher oft als schwere Fälle beurteilt wurden, neu vermehrt in den Genuss des Grundsatzes "Therapie statt Strafe" kommen. Im Weiteren ist vorgesehen, die heroingestützte Behandlung definitiv gesetzlich zu verankern.

Ausdrückliche Vorbehalte hinsichtlich des Konsums bestehen beim Jugendschutz und beim Strassenverkehr. Als Massnahme des Jugendschutzes soll es ausdrücklich verboten sein, Alkohol, Tabak und andere Suchtmittel an Jugendliche unter 16 Jahren abzugeben.

Um die Märkte zu trennen, unterstützt die Regierung den Vorschlag, Cannabis (Hanf) generell von den illegalen Betäubungsmitteln zu unterscheiden und den Suchtmitteln (Alkohol und Nikotin) gleichzustellen.

Bei den vorgesehenen Neuerungen handelt es sich vorwiegend um eine gesetzgeberische Anpassung an die Realität. Hinsichtlich Prävention, Therapie und Schadensminderung wird der Geltungsbereich der einschlägigen Bestimmungen von den Betäubungs- auf die Suchtmittel ausgedehnt.

Gemäss einem Expertengutachten betrugen die Kosten für das Verfolgen und Bestrafen des Drogenkonsums sowie seiner Vorbereitungshandlungen 1997 gesamtschweizerisch rund 46 Mio. Franken. Bei einem Verzicht auf Strafverfolgung könnten die Kantone rund 30 Mio. Franken pro Jahr einsparen. Würden diese Gelder für Prävention, Therapie und Schadensminderung eingesetzt, dürfte letztlich der Nutzen eines Verzichts auf die Bestrafung des Betäubungsmittel-Konsums grösser sein als der Schaden.

Kulturbeiträge

Es werden Kulturbeiträge und Defizitgarantien im Gesamtbetrag von 80'500 Franken ausgerichtet an die folgenden Veranstaltungen, Werke und Projekte:

- Herausgabe der CD "Vu Helda und andarna Träumer" von Herbert Caduff, Sils i.D.,

- Herausgabe einer CD durch den Männerchor Igis,

- Herausgabe einer CD ("Passiun e levada da Jesus Cristus" von Carli Scherrer) durch den Chor mischedau Schlans,

- Fünf Konzerte der gemischten Chöre Laax, Sumvitg-Cumpadials und Surselva im März 2000 in Trun, Ilanz, Chur und Laax (Werke von Rutter und Mendelssohn),

- Konzerte des Engadiner Kammerchors vom 25./26. März 2000 in Pontresina und Chur (Werke von Rossini und Gion Antoni Derungs),

- Konzert vom 9. September 2000 in Chur aus Anlass des 65. Geburtstags des Komponisten und Kulturpreisträgers Gion Antoni Derungs,

- Konzerte der gemischten Chöre von Sedrun und Rueras vom 15./16. April 2000 in Sedrun ("Die sieben letzten Worte Christi am Kreuz" von César Franck),

- Konzerte des Ensembles Musicuria im Jahr 2000,

- Konzerte der Singschule Chur vom 13./14. Mai 2000 ("Der Messias" von Händel),

- Konzert des Chors CantAurora vom 27. Februar 2000 in Chur (Werke von Bernstein und Dvorak),

- Konzerte des Singkreises Davos vom 17./18. Juni 2000 ("Elias" von Mendelssohn),

- Neues Kabarettprogramm "Ersatzteil-Kater" von Rolf Schmid, Rothenbrunnen,

- Projekt "Erzählungen - Brücken zwischen den Kulturen" (sechs Anlässe) und weitere Veranstaltungen des Kultur- und Begegnungszentrums "La Vouta" in Lavin im Jahr 2000,

- Szenische Lesungen über Meta von Salis-Marschlins (1855-1929) im Februar/März 2000, veranstaltet vom Frauen-Kulturarchiv Graubünden an sechs Orten im Kanton,

- Teilnahme von Pascale Wiedemann an einer Gruppenausstellung im Centre Culturel Suisse in Paris im Frühjahr 2000, und

- Herausgabe des Buches "Minister Ulysses von Salis-Marschlins" von Peter Metz durch den Calven-Verlag

Fleischhygiene-Verordnung tritt Anfang 2000 in Kraft

Die kantonale Fleischhygiene-Verordnung wird auf den 1. Januar 2000 in Kraft gesetzt. Auf den gleichen Zeitpunkt hin erlässt die Regierung den Entschädigungstarif für Fleischkontrolleure und den Gebührentarif für die Schlachttier- und Fleischuntersuchung sowie für Plangenehmigungen und Betriebsbewilligungen von Schlachtanlagen. Der genaue Wortlaut der neuen Erlasse wird im kantonalen Amtsblatt publiziert.

Aus den Gemeinden

Das Projekt für den Neu- und Umbau des Ospedale San Sisto, Poschiavo, wird mit Vorbehalten genehmigt. Als Gesamtsubvention an dieses Vorhaben sichert der Kanton der Bauherrschaft rund 12.4 Mio. Franken zu.

Das Projekt für eine Erweiterung der Berufsschule in Poschiavo wird genehmigt. An die anrechenbaren Kosten von 340'000 Franken wird ein kantonaler Baubeitrag von 50 Prozent zugesichert.

Gutgeheissen werden zudem die Totalrevision des Steuergesetzes von Scheid und die Teilrevision des Gesetzes über die Kur- und Sporttaxen von Lantsch/Lenz.

Personelles

Ende Dezember 1999 treten folgende Mitarbeiterinnen und Mitarbeiter in den Ruhestand:

- Eduard Alesch, Bonaduz, Werkmeister der Weberei in der Anstalt Realta,

- Georg Balzer, Chur, technischer Experte im Amt für Umweltschutz,

- Hans Barandun, Thusis, Chef Bezirks-Tiefbauamt Thusis,

- Hansjörg Bühler, Cazis, Pfleger in der Psychiatrischen Klinik Beverin,

- Philipp Peng, Pratval, Strassenwart-Vorarbeiter beim Bezirks-Tiefbauamt Thusis,

- Agostino Crameri, San Carlo, Jagd- und Fischereiaufseher,

- Mathias Caluori, Chur, Kantonspolizist,

- Giachen Steger, Danis, Strassenwart beim Bezirks-Tiefbauamt Ilanz,

- Elke Thöny, Chur, Verwaltungsassistentin beim Forstinspektorat,

- Hans Widmer, Samedan, Sekretär/Sachbearbeiter beim Untersuchungsrichteramt Samedan, und

- Karl Zöschg, Zillis, Strassenwart beim Bezirks-Tiefbauamt Thusis.

Die Regierung dankt ihnen bestens für die Dienste, die sie dem Kanton geleistet haben.

- Eugen Arpagaus, geb. 1962, von Uors-Peiden, wohnhaft in Zizers, wird Delegierter für Wirtschaftsförderung beim Amt für Wirtschaft und Tourismus. Die neugeschaffene Stelle ist als Anlaufpunkt für die Anliegen der Wirtschaft konzipiert und steht im Zusammenhang mit den Bestrebungen, den Wirtschaftsstandort Graubünden zu stärken. Hauptaufgaben des Stelleninhabers sind Aufbau und Umsetzung des Standortmarketings. Arpagaus besuchte die Primar- und Sekundarschule in Landquart und Zizers und machte eine Lehre als Feinmechaniker in Chur. Seine anschliessenden Studien schloss er als Feinwerktechniker und Betriebsingenieur STV ab. Zur Zeit ist Arpagaus Marketing Direktor Instrumente bei der Hamilton Bonaduz AG. Der Stellenantritt erfolgt nach Vereinbarung.

- Paul Schulthess, geb. 1944, von und in Chur, wird Mittelschul-Lehrer II an der Kantonsschule. Er beginnt am 21. August 2000.

- Klaus-Dieter Gerhard Bodyl, geb. 1958, von Bienrode (D), wohnhaft in Chur, wird Mittelschul-Lehrer II an der Kantonsschule. Er beginnt am 21. August 2000.

Zum Jahresende

Die Regierung hat im zu Ende gehenden Jahr 44 Sitzungen abgehalten. Dabei wurden 2320 Beschlüsse gefasst.

Den Mitarbeiterinnen und Mitarbeitern in der kantonalen Verwaltung dankt die Regierung bestens für die geleistete Arbeit.

Der Wendepunkt vom "alten" zum "neuen" Jahrtausend steht bevor. Zu diesem besonderen Ereignis wünscht die Regierung allen Mitbürgerinnen und Mitbürgern alles Gute, Zuversicht und Wohlergehen.

Das Regierungspräsidium geht am 1. Januar 2000 über auf Peter Aliesch, Vizepräsidentin wird Eveline Widmer-Schlumpf.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 23.12.1999

Rinforzar il Grischun sco lieu economic

Ina finamira principala dal program da la regenza 1997-2000 è quella da rinforzar il Grischun sco lieu economic. En quest connex prenda la regenza enconuschientscha da las incaricas da prestaziun per il forum economic dal Grischun e per il center da las interpresas pitschnas e mesaunas (center da las IPM).

Durant ils davos onns èn vegnidas prendidas differentas mesiras per inforzar il Grischun sco lieu economic. Da quellas fa part il concept directiv per l'economia dal Grischun, la fundaziun e la concepziun dal forum economic dal Grischun sco er dal center da las IPM a las scolas autas professiunalas dal Grischun SET e STA, las novas structuras da Grischun vacanzas ed il rapport davart la promoziun da l'economia 2001. In basegn d'agir exista tranter auter per ils suandants secturs:

- I sto vegnir fatg in marketing dal Grischun sco lieu economic sin ina basa professiunala e tenor in concept strategic.

- I vul in post da consultaziun efficazi per l'economia.

- Las activitads dals differents partenaris da la promoziun da l'economia duain vegnir coordinadas tras incaricas da prestaziun, e quai per pudair evitar duplicitads e crear sinergias.

Aifer il departament da l'intern e da l'economia publica han ins pudì crear ed occupar la plazza d'in delegà per promover l'economia chantunala (cump. fatgs dal persunal) en il fratemp.

Ils partenaris da la promoziun chantunala da l'economia èn spezialmain il center da las IPM, il forum economic dal Grischun, l'institut per turissem e temp liber, Grischun vacanzas sco er las federaziuns economicas. Uschenavant che las activitads da questas gruppas vegnan sustegnidas dal chantun èn ellas da coordinar tras incaricas da prestaziun. Talas èn avant maun per il mument per il center da las IPM e per il forum economic. La regenza prenda enconuschientscha da las incaricas da prestaziun ed empermetta a las duas organisaziuns contribuziuns chantunalas da totalmain 725'000 francs per ils onns 1999 fin 2001. Las incaricas da prestaziun per Grischun vacanzas e per l'institut turissem e temp liber stattan actualmain en elavuraziun.

Il consum da drogas na duai betg pli vegnir criminalisà

Envers la confederaziun prenda la regenza posiziun davart las propostas da revisiun per la lescha da narcotics e davart las midadas da l'ordinaziun pertutgant la meglra controlla da la cultivaziun da chonv e da la vendita da products da chonv. Per eruir la criminalitad da drogas vul ins sa concentrar a moda pli consequenta sin il commerzi, entant ch'ils solits consuments duain vegnir chastiads en ina furma main rigurusa. Sco punct central da la revisiun da la lescha duain vegnir elavuradas las disposiziuns penalas (art. 19 LN). La confederaziun propona differentas variantas per quest intent. La regenza sustegna qua quella partida che na vul betg pli chastiar il consum da narcotics e las acziuns preparativas che servan al consum per l'agen diever. Ultra da quai duain ils pitschens commerziants dependents ch'èn vegnids giuditgads fin uss savens sco cas grevs, pudair giudair uss pli e pli il princip da "terapia enstagl d'in chasti". Plinavant èsi previs da fixar il tractament che sa basa sin la prescripziun da heroin definitivamain en la lescha.

Resalvas expressivas pertutgant il consum datti en connex cun la protecziun da la giuventetgna ed en connex cun il traffic sin via. Sco mesira da la protecziun da la giuventetgna duai esser scumandà expressivamain da vender alcohol, tubac ed autras drogas a giuvenils sut 16 onns.

Per separar ils martgads sustegna la regenza la proposta da distinguer haschisch (chonv) generalmain dals meds narcotics illegals e da'l metter sin il medem stgalim sco ils meds enivrants (alcohol e nicotin).

En las novaziuns previsas sa tracti en emprima lingia d'ina adattaziun leglislativa a la realitad. Areguard la prevenziun, la terapia e la sminuziun dal donn vegn extendì il champ d'applicaziun da las disposiziuns respectivas dals meds narcotics ed enivrants.

Tenor il giudicat dals experts èn ils custs per persecutar e chastiar il consum da drogas sco er per las acziuns preparativas sa muntads en l'entira Svizra l'onn 1997 sin var 46 milliuns francs.

Sch'ins desistess da la persecuziun penala pudessan ils chantuns spargnar var 30 milliuns francs per onn. Sche quels daners vegnissan impundids per la prevenziun, la terapia e la sminuziun dal donn, alur dastgass il niz da la renunzia dal chasti dal consum da narcotics la finala surmuntar il donn.

Contribuziuns da cultura

I vegnan pajadas contribuziuns da cultura e garanzias da deficit d'in import total dad 80'500 francs a las suandantas occurrenzas, ovras ed als suandants projects:

- ediziun dal DC "Vu Helda und andarna Träumer" da Herbert Caduff, Seglias,

- ediziun d'in DC tras il chor viril dad Igis,

- ediziun d'in DC ("Passiun e levada da Jesus Cristus" da Carli Scherrer) tras il chor maschadà da Schlans,

- tschitg concerts dals chors maschadads da Laax, Sumvitg-Cumpadials e Surselva il mars 2000 a Trun, Glion, Cuira e Laax (ovras da Rutter e Mendelssohn)

- concerts dal chor da chombra Engiadina dals 25/26 da mars 2000 a Puntraschigna e Cuira (ovras da Rossini e Gion Antoni Derungs),

- concert dals 9 da settember 2000 a Cuira a chaschun dal 65avel anniversari dal cumponist ed onurà dal premi da cultura Gion Antoni Derungs,

- concerts dals chors maschadads da Sedrun e Rueras dals 15/16 d'avrigl 2000 a Sedrun ("Ils set davos pleds da Cristus sin la crusch" da César Franck),

- concerts da l'ensemble Musicuria durant l'onn 2000,

- concerts da la scola da chant da Cuira dals 13/14 da matg 2000 ("Il Messias" da Händel),

- concerts dal chor CantAurora dals 27 da favrer 2000 a Cuira (ovras da Bernstein e Dvorak),

- concrets dal rudè da chant da Tavau dals 17/18 da zercladur 2000 ("Elias" da Mendelssohn),

- nov program da cabaret "Ersatzteil-Kater" da Rolf Schmid, Giuvaulta,

- project "Raquints - punts tranter las culturas" (sis occurrenzas) ed ulteriuras occurrenzas dal center da cultura e scuntrada "La Vouta" a Lavin durant l'onn 2000,

- prelecziuns scenicas davart Meta von Salis-Marschlins (1855-1929) il favrer/mars 2000, organisadas da l'archiv cultural da dunnas dal Grischun en sis lieus en il chantun,

- participaziun da Pascale Wiedemann ad ina exposiziun en gruppa en il Centre Culturel Suisse a Paris la primavaira 2000, e

- ediziun dal cudesch "Minister Ulysses von Salis-Marschlins" da Peter Metz tras la chasa editura Calven

Ordinaziun davart l'igiena da la charn va en vigur l'entschatta da l'onn 2000

L'ordinaziun chantunala davart l'igiena da la charn vegn messa en vigur per il 1. da schaner 2000. Sin il medem termin relascha la regenza la tariffa d'indemnisaziun per ils controlladers da charn e la tariffa da taxas per la controlla dals animals da maz e da la charn sco er per approvar ils plans e dar permissiuns da manaschi a stabiliments da maz. Il text exact dals novs decrets vegn publitgà en il Fegl uffizial dal chantun.

Da las vischnancas

Il project per la construcziun nova e la midada da construcziun da l'ospital San Sisto, Puschlav, vegn approvà cun resalvas. Sco subvenziun cumplessiva a quest project empermetta il chantun als patruns da construcziun var 12.4 milliuns francs.

Il project per l'amplificaziun da la scola professiunala a Puschlav vegn approvà. Als custs imputabels da 340'000 francs vegn garantida ina contribuziun chantunala da 50 pertschient.

Approvadas vegnan ultra da quai la revisiun totala da la lescha da taglia da Sched e la revisiun parziala da la lescha davart las taxas da cura e da sport da Lantsch.

Fatgs dal persunal

La fin da december 1999 van las suandantas collavuraturas ed ils suandants collavuraturs en pensiun:

- Eduard Alesch, Panaduz, manader da la tessaria en il stabiliment da Realta,

- Georg Balzer, Cuira, expert tecnic tar l'uffizi per la protecziun da l'ambient,

- Hans Barandun, Tusaun, schef da l'uffizi districtual da construcziun bassa Tusaun,

- Hansjörg Bühler, Cazas, tgirunz en la clinica psichiatrica Beverin,

- Phlipp Peng, Pratval, capovier tar l'uffizi da construcziun bassa Tusaun,

- Agostino Crameri, San Carlo, survegliader da chatscha e pestga,

- Mathias Caluori, Cuira, polizist chantunal,

- Giachen Steger, Danis, vier tar l'uffizi districtual da construcziun bassa Glion,

- Elke Thöny, Cuira, assistenta administrativa tar l'inspectorat forestal,

- Hans Widmer, Samedan, secretari/referendari tar l'uffizi d'inquisiziun Samedan, e

- Karl Zöschg, Ziràn, vier tar l'uffizi districtual da construcziun bassa Tusaun.

La regenza engrazia els fitg per ils servetschs ch'els han prestà per il chantun.

- Eugen Arpagaus, naschì 1962, da Uors-Peiden, domicilà a Zizers, daventà delegà per promover l'economia tar l'uffizi per economia e turissem. La plazza ch'è vegnida creada da nov è vegnida concepida sco post da consultaziun per ils interess da l'economia e stat en connex cun las stentas da rinforzar il Grischun sco lieu economic. Las incumbensas principalas dal titular da la plazza èn la concepziun e la realisaziun dal marketing dal lieu. Arpagaus ha frequentà la scola primara e secundara a Landquart e Zizers ed ha absolvì in emprendissadi sco mecanist da precisiun a Cuira. Ses studis consecutivs ha el terminà sco tecnicist da precisiun ed inschigner da manaschi UTS. Actualmain è Arpagaus directur da marketing per instruments tar la Hamilton Panaduz SA. El entschaiva sia plazza tenor cunvegna.

- Paul Schulthess, naschì 1944, da ed a Cuira, daventa magister da scola media II a la scola chantunala grischuna. El entschaiva sia plazza ils 21 d'avust 2000.

- Klaus-Dieter Gerhard Bodyl, naschì 1958, da Bienrode (D), domicilià a Cuira, daventa magister da scola media II a la scola chantunala grischuna. El entschaiva sia plazza ils 21 d'avust 2000.

Per la fin da l'onn

La regenza ha salvà 44 sesidas durant quest onn. En quellas èn vegnids prendids 2320 conclus.

A las collavuraturas ed als collavuraturs da l'administraziun chantunala engrazia la regenza fitg per la lavur prestada.

La midada dal "vegl" al "nov" millenni ans spetga. Per quest eveniment spezial giavischa la regenza a tut las conburgaisas ed ils conburgais tut il bun, fidanza e prosperitad.

Il presidi da la regenza passa il 1. da schaner 2000 a Peter Aliesch, vicepresidenta daventa Eveline Widmer-Schlumpf.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 23.12.1999